Nordjyske Anders Jespersen og hans gravide, kinesiske kone Nancy har været i Kina på ferie. Men på grund af coronavirussen har de forsøgt at gøre ferien kortere - de nåede bare ikke det sidste SAS-fly fra Kina til København. Det skriver DR Nyheder . SAS har nemlig valgt at indstille flyvningen til landet på grund af virussen. Det er dog lykkedes for parret - der i øvrigt er gravide - at komme ud af Kina på anden vis. DR Nyheder har talt med parret, da de ankom til et andet land. De fortæller, at ferien ikke har været som forventet. - Der er en nervøsitet i befolkningen, hvor man holder sig på god afstand af hinanden. Butikker holder lukket. Og så er der ingen steder, der har flere masker eller alko-gel. Alting er ribbet. Sådan siger Anders Jespersen. Parret har været i Qiannan i Guizhou-provinsen, som er cirka 11 timers kørsel fra millionbyen Wuhan i Hubei-provisen, hvor virusset udbrød, og smitten er værst. Parret lander i Aalborg i aften.

Referat:
Ferien blev kortere end forventet for et nordjysk par, der har villet væk fra Kina og coronavirus.